บาทเปิด 34.63  แนวโน้มอ่อนค่า
เงินบาทเปิดตลาด  34.63 บาทต่อดอลล่าร์ แนวโน้มอ่อนค่า ขานรับเฟดส่งสัญญาณขึ้นดอกเบี้ย มองกรอบวันนี้ 34.60-34.75
9 พ.ค. 2560

เงินบาทเปิดตลาด  34.63 บาทต่อดอลล่าร์ แนวโน้มอ่อนค่า ขานรับเฟดส่งสัญญาณขึ้นดอกเบี้ย มองกรอบวันนี้ 34.60-34.75นักบริหารเงินจากธนาคารซีไอเอ็มบี ไทย  เปิดเผยว่า เงินบาทเปิดตลาดเช้านี้อยู่ที่ระดับ 34.63 บาท/ดอลลาร์ จากเย็นวานนี้ที่ปิดตลาดที่ระดับ 34.65 บาท/ดอลลาร์วันนี้เงินบาทอาจจะทรงตัวอยู่ในกรอบเดิมๆ เพราะยังขาดปัจจัยใหม่มาผลักดัน แต่บาทมีโอกาสจะอ่อนค่าขึ้นเล็กน้อย หลังจากที่ประธานธนาคารกลางสหรัฐ (เฟด) สาขาเซนต์หลุยส์และสาขาคลีฟแลนด์ ออกมาให้ความเห็นเรื่องการปรับขึ้นดอกเบี้ยนโยบายในการประชุมเฟดเดือนมิ.ย."บาทมีโอกาสจะปรับสูงขึ้นนิดหน่อย เพราะจากที่ประธานเฟด 2 คนออกมาให้ความเห็นเรื่องดอกเบี้ยในการประชุมเดือนมิ.ย. ก็น่าจะมีส่วนผลักดันตลาดได้บ้าง" นักบริหารเงินระบุ  นักบริหารเงิน คาดว่า วันนี้เงินบาทจะเคลื่อนไหวในกรอบ 34.60-34.75 บาท/ดอลลาร์